Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 592/12/3309	Trenčín, 8.3.2013
EEČ : 2-28-67-2013

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 430,77 € 
b.	Peňažná suma určená na všeobecne prospešné účely: 50,00 € 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX pod spisovou značkou ORP-585/OEK-TN-2012.
na základe dohody o hmotnej zodpovednosti v pracovnej pozícii referent – pokladník referátu finančnej učtárne a štátnej pokladnice ekonomického oddelenia v období od dňa 01.10.2008 do dňa 23.12.2010 si v rôznych výškach opakovane prisvojovala finančné  prostriedky z pokladne TXXXXX XXXXX v Trenčíne, celkovo vo výške 430,77 Eur, ktoré následne používala pre vlastné účely, čím XXXXX XXXXX v Trenčíne spôsobila škodu vo výške 430,77 Eur.

Odôvodnenie: 
Uznesením vyšetrovateľa OR PZ  v Trenčíne, Odboru kriminálnej polície  sp.zn. ORP-685/OEK-TN-2012 zo dňa 01.08.2012 bolo podľa § 206 ods. l Tr. por. vznesené obvinenie XXXXX pre prečin sprenevery  podľa §  213 ods. 1 Tr. zákona na tom skutkovom základe, že	na základe dohody o hmotnej zodpovednosti v pracovnej pozícii referent – pokladník referátu finančnej učtárne a štátnej pokladnice ekonomického oddelenia v období od dňa 01.10.2008 do dňa 23.12.2010 si v rôznych výškach opakovane prisvojovala finančné  prostriedky z pokladne TXXXXX XXXXX v Trenčíne, celkovo vo výške 430,77 Eur, ktoré následne používala pre vlastné účely, čím XXXXX XXXXX v Trenčíne, XXXXX, IČO: 31118259 spôsobila škodu vo výške 430,77 Eur.

	Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 ods. l Tr. poriadku.

	Obvinená a poškodený s uzatvorením zmieru počas prípravného konania vyslovili súhlas. Obvinená slobodne, vážne  vyhlásila, že spáchala skutok, pre ktorý je trestne stíhaná, poškodenej XXXXX XXXXX v Trenčíne nahradila škodu spôsobenú trestným činom, ktorú poškodený požadoval v sume 430,77 Eur. Súčasne obvinená navrhla zloženie peňažnej sumy na všeobecne prospešné účely vo výške 50.- Eur na účet prokuratúry, ktorú prokurátor považuje za dostačujúcu. Uvedená suma je určená štátu na peňažnú pomoc obetiam trestnej činnosti. Táto čiastka bola obvinenou  zložená na hotovostný účet Okresnej prokuratúry XXXXX.

	Obvinená doposiaľ nebola súdne trestaná.

	Vzhľadom na povahu a závažnosť spáchaného činu, na mieru,  akou bol trestným činom dotknutý verejný záujem, na osobu obvinenej a jej  osobné a majetkové pomery, som dospel k záveru, že takýto spôsob rozhodnutia je dostačujúci.

	Vzhľadom na splnenie podmienok pre schválenie zmieru a zastavenie trestného činu rozhodol som tak, ako je uvedené vo výrokovej časti tohto uznesenia

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriel Žedényi
prokurátor